CELEX: 32016D0027
Language: da
Date: 2016-09-21 00:00:00
Title: Den Europæiske Centralbanks afgørelse (EU) 2016/1717 af 21. september 2016 om ændring af afgørelse ECB/2004/2 om vedtagelse af forretningsordenen for Den Europæiske Centralbank (ECB/2016/27)

24.9.2016   
            
            
               DA
            
            
               Den Europæiske Unions Tidende
            
            
               L 258/17
            
         DEN EUROPÆISKE CENTRALBANKS AFGØRELSE (EU) 2016/1717
   af 21. september 2016
   om ændring af afgørelse ECB/2004/2 om vedtagelse af forretningsordenen for Den Europæiske Centralbank (ECB/2016/27)
   STYRELSESRÅDET FOR DEN EUROPÆISKE CENTRALBANK HAR —
   under henvisning til statutten for Det Europæiske System af Centralbanker og Den Europæiske Centralbank, særlig artikel 12.3,
   ud fra følgende betragtninger:
   
               (1)
            
            
               Retlige instrumenter, som er rettet mod nationale centralbanker og kompetente nationale myndigheder, såsom Den Europæiske Centralbanks (ECB) retningslinjer eller instrukser, skal behørigt meddeles adressaterne. I dag er den almindeligt accepterede praksis for meddelelser mellem på den ene side ECB og på den anden side de nationale centralbanker eller kompetente nationale myndigheder anvendelsen af elektroniske midler, herunder e-mail. I modsætning hertil er telex blevet forældet som kommunikationsmiddel på grund af den teknologiske udvikling.
            
         
               (2)
            
            
               I de seneste to år har ECB vedtaget mange afgørelser, som er adresseret til enheder under tilsyn eller enheder, som har ansøgt om tilladelse til at påbegynde virksomhed som kreditinstitut. Endvidere har ECB vedtaget beslutning om at pålægge tredjeparter sanktioner. Selv om den primære ret ikke foreskriver det, kræver forretningsordenen for ECB på nuværende tidspunkt, at formanden for ECB undertegner disse former for afgørelser med adressater.
            
         
               (3)
            
            
               I fremtiden skal ECB's afgørelser, som er adresseret til enheder under tilsyn eller enheder, som har ansøgt om tilladelse til at påbegynde virksomhed som kreditinstitut, samt afgørelser, som pålægger tredjeparter sanktioner, undertegnes af Styrelsesrådets sekretær med henblik på at attestere deres overensstemmelse med Styrelsesrådets beslutning.
            
         
               (4)
            
            
               Eftersom antallet af tilsynsafgørelser er øget væsentligt, bør ændringen vedtages hurtigst muligt og træde i kraft på dagen for offentliggørelsen i Den Europæiske Unions Tidende.
            
         
               (5)
            
            
               Den Europæiske Centralbanks afgørelse ECB/2004/2 (1) bør derfor ændres i overensstemmelse hermed —
            
         VEDTAGET DENNE AFGØRELSE:
   Artikel 1
   Ændring af forretningsordenen for Den Europæiske Centralbank
   Afgørelse ECB/2004/2 ændres som følger:
   
               1)
            
            
               Artikel 17.2 erstattes af følgende:
               
                           »17.2.
                        
                        
                           ECB's retningslinjer vedtages af Styrelsesrådet og meddeles herefter på et af Unionens officielle sprog og undertegnes af formanden på Styrelsesrådets vegne. Retningslinjerne skal indeholde en begrundelse. Meddelelse til de nationale centralbanker kan foretages elektronisk, pr. telefax eller brev. En ECB-retningslinje, som skal offentliggøres, oversættes til Unionens officielle sprog.«
                        
                     
         
               2)
            
            
               Artikel 17.4 erstattes af følgende:
               
                           »17.4.
                        
                        
                           ECB's beslutninger og henstillinger vedtages af Styrelsesrådet eller Direktionen inden for deres respektive kompetenceområder og undertegnes af formanden. ECB's beslutninger om at pålægge tredjeparter sanktioner undertegnes af Styrelsesrådets sekretær for at attestere dem. ECB's beslutninger og henstillinger skal indeholde en begrundelse. Henstillinger vedrørende afledt EU-lovgivning i henhold til statuttens artikel 41 vedtages af Styrelsesrådet.«
                        
                     
         
               3)
            
            
               Artikel 17.6 erstattes af følgende:
               
                           »17.6.
                        
                        
                           ECB's instrukser vedtages af Direktionen og meddeles herefter på et af Unionens officielle sprog og undertegnes på Direktionens vegne af formanden eller to medlemmer af Direktionen. Meddelelse til de nationale centralbanker kan foretages elektronisk, pr. telefax eller brev. En ECB-instruks, som skal offentliggøres, oversættes til Unionens officielle sprog.«
                        
                     
         
               4)
            
            
               Artikel 17a.2 erstattes af følgende:
               
                           »17a2.
                        
                        
                           ECB's retningslinjer vedrørende tilsynsopgaver i henhold til artikel 4, stk. 3, og artikel 6, stk. 5, litra a), i forordning (EU) nr. 1024/2013 vedtages af Styrelsesrådet og meddeles og undertegnes herefter af formanden på Styrelsesrådets vegne. Meddelelse til de kompetente nationale myndigheder kan foretages elektronisk, pr. telefax eller brev.«
                        
                     
         
               5)
            
            
               Artikel 17a.3 erstattes af følgende:
               
                           »17a3.
                        
                        
                           ECB's instrukser vedrørende tilsynsopgaver i henhold til artikel 6, stk. 3, artikel 6, stk. 5, litra a), artikel 7, stk. 1, artikel 7, stk. 4, artikel 9, stk. 1, og artikel 30, stk. 5, i forordning (EU) nr. 1024/2013 vedtages af Styrelsesrådet og meddeles og undertegnes herefter af formanden på Styrelsesrådets vegne. Retningslinjerne skal indeholde en begrundelse. Meddelelse til de kompetente nationale myndigheder vedrørende tilsynet med kreditinstitutter kan foretages elektronisk, pr. telefax eller brev.«
                        
                     
         
               6)
            
            
               Artikel 17a.4 erstattes af følgende:
               
                           »17a4.
                        
                        
                           ECB's afgørelser med hensyn til enheder under tilsyn og enheder, der har ansøgt om tilladelse til at påbegynde virksomhed som kreditinstitut, vedtages af Styrelsesrådet og undertegnes af Styrelsesrådets sekretær for at attestere dem. De meddeles herefter til de personer, som de er rettet til.«
                        
                     
         Artikel 2
   Ikrafttrædelse
   Denne afgørelse træder i kraft på dagen for offentliggørelsen i Den Europæiske Unions Tidende.
   
      Udfærdiget i Frankfurt am Main, den 21. september 2016.
      
         Mario DRAGHI
         
            Formand for ECB
         
      
   
   
      (1)  Den Europæiske Centralbanks afgørelse ECB/2004/2 af 19. februar 2004 om vedtagelse af forretningsordenen for Den Europæiske Centralbank (EUT L 80 af 18.3.2004, s. 33).